stanford-oval/wikipedia huggingface dataset:
סאו קייטנו (כדורגל)

סאו קייטנו הוא מועדון כדורגל ברזילאי המייצג את העיר סאו קייטנו דו סול במדינת סאו פאולו שבברזיל. המועדון משחק בסרייה ג' שהיא הליגה השלישית בברזיל.
המועדון הוקם בשנת 1989 ושיחק באליפות סאו פאולו ללא הצלחה יתרה. בשנת 2000 הוא הגיע למקום השני באליפות ברזיל בכדורגל 2000 שהתקיימה בהשתתפות 116 קבוצות. בעקבות כך, הוא העפיל לליגה הבכירה בעונת 2001. גם באליפות ברזיל בכדורגל 2001 הוא זכה למקום השני והעפיל לגביע ליברטדורס תוך העגת למקום השני בתחרות זו. בשנת 2004 הקבוצה לראשונה זכתה אליפות סאו פאולו. במהלך אותה עונה, אחד משחקני הקבוצה חש לא טוב במהלך המשחק והועבר לבית החולים בוא הוא מת. כתוצאה מכך, הנהלת הקבוצה הואשמה ברשלנות והורידו ממנו 24 נקודות ליגה. הקבוצה ירדה לליגה נמוכה ולא הצליחה להשתקם עד היום.
בסוף 2006 הם סיימו באזור הירידה, ושיחקו ב-2007 Brasileirão B. הם נשארו שם עד 2013, אז סיימה הקבוצה במקום ה-19 וירדה ל-Serie C לאחר 14 שנים בשתי המחלקות העליונות של ברזיל. . באותה שנה ירדה הקבוצה לאליפות מדינת סאו פאולו, ירדה לסרייה A2 של פאוליסטה. ב-2014, הקבוצה הייתה מתחילה את העונה עם ביצועים חסרי ברק בדרג ב' של אליפות המדינה, בה הקבוצה ניצלה מהדחה רק בסיבוב האחרון. לאחר עונה חסרת ברק, הקבוצה ירדה שוב מהסרייה C הלאומית, והתחרתה בסרייה D ב-2015
סדן (נפחות)

סדן וחלקיו
סדן הוא כן מתכת קשיח שחלקו העליון מישורי, עליו מציב הנַפָּח עצמים על מנת לעבד אותם באמצעות מכות פטיש. השימוש העיקרי בסדן הוא למטרת חישול. לפני הופעתן של טכנולוגיות ריתוך מודרניות היה הסדן כלי יסוד מבין הכלים ששימשו את העוסקים בעיבוד מתכות.
הסדן נועד להחזיר את מרבית האנרגיה ממהלומת הפטיש אל העצם הנחבט ולכן ככל שמסתו גדולה יותר, גוברת יעילותו בזכות עיקרון ההתמד. סדן איכותי מקפיץ את הפטיש בחזרה באנרגיה הכמעט שווה לזו שהשקיע הנפח במהלומת הפטיש ובכך מקל את מלאכתו.
רובם המוחלט של הסדנים המודרניים עשויים פלדה מוקשה או מחושלת בחום. סדנים זולים עשויים יַצֶּקֶת או פלדה באיכות ירודה ונחשבים לא ראויים לשימוש מקצועי כיוון שצורתם נוטה להתעוות ויכולת החזרת האנרגיה שלהם לוקה בחסר. בזכות היותו כלי עתיק יומין ושכיחותו הגבוהה, לסדן משמעות סמלית מעבר לשימושיותו.
מבנה

משטח העבודה העיקרי בחלקו עליון של הסדן נקרא פנים ועשוי בדרך כלל מפלדה מוקשה בצורת מלבן. המשטח בעל קודקודים ומקצועות מעוגלים וכמו כן שטוח וחלק כיוון שפגמים בפני הסדן עוברים לחפץ אותו הנפח מעבד. מקצועות וקודקודים חדים עלולים לשרוט ואף לחרוץ את הכלי המעובד. פני הסדן מוקשים ומחוסמים על מנת שיוכלו לעמוד בפני מכות הפטיש של הנפח וכדי שצורת הפנים לא תשתנה תחת שימוש חוזר ונשנה. בנוסף, פני סדן קשים מפחיתים את אובדן האנרגיה בכל מהלומת פטיש. יש להימנע מהכאה בעוצמה חזקה ישירות על פני הסדן באמצעות פטישים וכלים למיניהם העשויים פלדה מוקשה שכן הדבר עלול לפגוע במבנה השטוח של הפנים.
"קרן" הסדן היא זיז חרוטי המשמש לעיצוב מגוון צורות מעוגלות על ידי כיפוף או עיקום, ולרוב עשויה פלדה או ברזל בלתי מוקשים. ישנם סדנים המיוצרים עם שתי קרניים, בעיקר באירופה, וישנם אף סדנים המיוצרים עם שתי קרניים בעלות צורות שונות, האחת בעלת מבנה חרוטי והשנייה בעלת מבנה דמוי פירמידה. בנוסף, סדנים מסוימים מיוצרים עם קרניים בעלות צורות מיוחדות אשר מותאמות לעבודה מובחנת.
בין הפנים לקרן ישנו משטח קטן שמפלסו נמוך במעט ממפלס פני הסדן המכונה "מדרגה". המדרגה רכה יותר והיא משמשת כן למטרות חיתוך וניסור; תכליתה למנוע את השחתתם של פני הסדן על ידי ביצוע פעולות אלו במקום שאינו מיועד לכך וכמו כן, לעכב את התקהות להב האזמל של הנפח. נפחים רבים נמנעים כליל מביצוע פעולות חיתוך וניסור על גבי הסדן על כל חלקיו מפני שהדבר עלול לבלותו בשימוש לאורך זמן. ישנם שני חורים על פני הסדן, האחד בצורת ריבוע והשני בצורת מעגל, בעלי קצוות מעוגלים. החור הריבועי נועד לתקיעה וקיבוע של כלי עבודה מיוחדים הנקראים כלי הארדי והמשמשים בעיקר לחיתוך וכיפוף באופן שאינו מתאפשר בלעדיהם. ייעודו של החור העגול לשמש פלטפורמה לניקוב חורים בפיסות המתכת אותן הנפח מעוניין לחורר. בפועל שני החורים משמשים לשתי המטרות.
מיקום

על הסדן להיות ממוקם על גבי אדן איתן העשוי מחומר עמיד בפני מכות ואש. הסדן צריך להיות מהודק בחוזקה אל בסיסו כך שלא ינוד עקב מכות הפטיש. סדן רופף אינו כלי חישול יעיל ואף מסוכן, שכן הוא עלול ליפול מהבסיס ולפצוע את הסובבים אותו בגלל משקלו הרב. שיטות נפוצות לקיבוע סדן לבסיסו הן שימוש ביתדות, שרשראות, רצועות פלדה או ברזל, ברגים וכבלים. הסדן אמור להיות ממוקם קרוב ככל האפשר לכבשן אך לא על חשבון נוחות העבודה, לרוב לא יותר ממרחק של מטר אחד, כדי למנוע אובדן חום של יצירת הנפח במהלך העבודה.
בסיס הסדן השכיח ביותר היה באופן מסורתי בול או קורת עץ גדולים וקשיחים הקבורים באדמה בעומק של כמטר מתחת לרצפת הנפחיה. מבנה זה תורם לייצוב הסדן ולמניעת תזוזתו בעת הפעלת כוחות חזקים בתהליך חישול וכיפוף המתכות על גביו. אדני סדן עשויים יַצֶּקֶת נעשו זמינים עם פרוץ המהפכה התעשייתית. יתרונם על פני בסיסי העץ היה בכך שהוסיפו משקל רב לסדן ובכך שיפרו את יציבותו. לאדנים אלו ביקוש גבוה בקרב אספנים בימינו. כשהבטון נעשה נפוץ החלה מגמה של שימוש בבסיסים מבטון מזוין בקרב אי אלו נפחים, אם כי באופן גורף מגמה זו לא זכתה לפופולריות. בזמנים מודרניים יותר החלו נפחים רבים להציב את סדניהם על גבי אדנים העשויים פלדה, לעיתים על חתך רוחב של קורת פלדה גדולה ועבה. בימינו קיימות גם חצובות המשמשות בסיס לסדן.
הערות שוליים

↑  Hardy tool
| --- | --- |
בקרת זהויות :  NLI: 987007559006805171  GND: 4505452-6  LCCN: sh99000968 
סדן בעל שתי קרניים בחתכים שונים: חרוט ופירמידה
סייקו

| --- | --- |


 נתונים כלליים
 בורסה:  הבורסה לניירות ערך בטוקיו (8050) 
 מייסדים:  קינטרו האטורי 
 תקופת הפעילות:  1881–הווה (כ־143 שנים) 
 חברת אם:  Seiko Group 
 חברות בנות:  Seiko Instruments  Wako 
 מיקום המטה:  גינזה 
 ענפי תעשייה:  ייצור שעונים ושעוני יד 
 מוצרים עיקריים:  שעון, שעון יד 
  
 www.seiko.co.jp
 
שעון סייקו טיטניום כרונוגרף
המטה הישן של החברה ברובע גינזה, טוקיו. משמש כחנות שעונים ראשית של סייקו בעיר
חברת ההחזקות סייקו (ביפנית: セイコーホールディングス株式会社; באנגלית: Seiko Holdings Corporation), הידועה יותר בשם סייקו (Seiko) היא חברת שעונים יפנית.
התפתחות החברה

חברת סייקו נוסדה בשנת 1881, כאשר קינטרו האטורי (אנ') פתח חנות שעונים ותכשיטים בשם "ק. האטורי" ברובע גינזה בטוקיו. בשנת 1892, אחת עשרה שנים אחר כך, הוא החל לייצר שעוני קיר שנשאו את השם סייקושה. על פי ההיסטוריה הרשמית של החברה, משמעויות המילה "סייקו" ביפנית הן: מעודן, דקה, או הצלחה. בשנת 1917 התאגדה החברה לראשונה בשם "ק. האטורי ושות' בע"מ" (K. Hattori & Co. Ltd). החברה שינתה שמה בשנת 1983 ל"חברת האטורי סייקו בע"מ" (Hattori Seiko Co., Ltd) ובשנת 1990 לחברת סייקו. בתחילת המאה ה-21 עברה החברה שינוי ארגוני וחולקה לחברות בנות (כגון חברת שעוני היד סייקו וחברת שעוני הקיר סייקו) ובשנת 2001 הפכה לחברת החזקות. החל מ-1 ביולי 2007 היא פועלת תחת שמה הנוכחי.
השעונים הראשונים שיוצרו תחת השם סייקו החלו משווקים בשנת 1924. בשנת 1969 חברת סייקו הציגה את הדגם "אסטרון" (Astron), שהיה שעון היד הראשון בעולם ששווק באופן מסחרי, בעל מנגנון קוורץ. כאשר נמכר לראשונה, מחירו היה זהה למחירה של מכונית בגודל בינוני. מאוחר יותר סייקו הייתה אף הראשונה בעולם לשווק שעוני כרונוגרף המבוססים על מנגנון קוורץ. בשנת 1985 הקימו חברת סייקו וחברת השעונים אוריינט (Orient) מפעל משותף.
סייקו ידועה במיוחד בזכות שעוני היד מתוצרתה, אשר כל חלקיהם מיוצרים במפעליה. סייקו מייצרת שעוני יד בעלי מנגנון קוורץ ומנגנון מכני בטווח מחירים גדול. שעוניה הזולים של החברה נמכרים בכ-45 דולר אמריקני והשעון היקר מתוצרתה נמכר בכ-550 אלף דולר. שעוני סייקו בעלי מנגנון מכני הם פריט אספנים נחשק, החל מסדרה "5" הנפוצה ביותר (מכונה כך בזכות חמש תכונות השעון: עמידות לזעזועים, עמידות למים, אוטומטי, צג יום וצג תאריך [יום בחודש] ), סדרת הכרונומטר האוטומטי, סדרת "בל-מטיק" (Bell-Matic) וסדרות היוקרה קרדור (Credor), קינג סייקו וגרנד סייקו. שעוני סייקו קינטיים (בהם מנגנון מכני המונע בתנועות היד מספק אנרגיה חשמלית למנגנון קוורץ) מהווים חלק גדול ממכירות החברה בתחילת המאה ה-21.
סייקו אינה משווקת את אותם דגמים בכל אזורי תבל ובחלק מן האזורים בעולם נמכרים דגמים שאינם בנמצא במדינות אחרות. סייקו אף מייצרת מגוון מוצרי אלקטרוניקה אחרים. כך למשל, בשנות ה-80 של המאה ה-20 ייצרה סינתיסייזרים וכיום סייקו מייצרת מכשירי מטרונום.
השעון הרשמי

שעוני סייקו שמשו כשעון הרשמי באירועי ספורט רבים, ביניהם:
אולימפיאדת טוקיו (1964)
מונדיאל 1978
מונדיאל 1982
מונדיאל 1986
מונדיאל 1990
אולימפיאדת ברצלונה (1992)
אולימפיאדת לילהאמר (1994)
אולימפיאדת נאגנו (1998)
אולימפיאדת סולט לייק סיטי (2002)
נקודת סקלינה

|  נתונים גאוגרפיים |
| --- | --- |
 מיקום:  מפרצון יארביצה 
 קואורדינטות:  63°02′02″S 62°31′58″W﻿ / ﻿63.03388889°S 62.53277778°W﻿ / -63.03388889; -62.53277778
 נתונים מדיניים
 על שם:  סקלינה 
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת סקלינה(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת סקלינה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת סקלינה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת סקלינה
 
מפת האי סמית'. נקודת סקלינה מצויה 
 בפינה הימנית העליונה של הרביע האמצעי, בשורה התחתונה של רביעי המפה.
נקודת סקלינה או נקודת סקאלינה (באנגלית: Skalina Point; בבולגרית: нос Скалина) היא לשון יבשה בחוף הדרום מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.
לשון היבשה מכוסה קרח.
הנקודה מהווה את הקצה הדרום-מערבי של הכניסה למפרצון יארביצה.
הנקודה ממוקמת 11.7 קילומטרים צפונית מזרחית מכף ג'יימס; 3 קילומטרים דרומית- מזרחית מפסגת נאופיט; ו-4.6 קילומטרים דרום-מערבית מנקודת סרדץ.
היסטוריה > גילוי ומיפוי הנקודה

הנקודה מופתה על ידי סוקרים בולגריים בשנת 2009, ובשנת 2010.
היסטוריה > מקור השם

הנקודה נקראת על שם הכפר סקלינה שבדרום בולגריה.
לקריאה נוספת

הגאזט האנטארקטי הבולגרי (בבולגרית)
הערות שוליים

↑  גאזט השמות האנטארקטיים הרשמי של בולגריה
1 2 3 4 5 6 7 8  מידע גאוגרפי והיסטורי
1 2 3 4 5 6 7 8 9  הגאזט האנטארקטי הבולגרי
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
הצד הדרום מזרחי של האי סמית', מבט ממצר אוסמר
נלי פורטדו

| --- | --- |

 לידה:  2 בדצמבר 1978 (בת 45) קנדה ויקטוריה, קולומביה הבריטית, קנדה
 שם לידה:  Nelly Kim Furtado 
 מוקד פעילות:  קנדה, פורטוגל 
 תקופת הפעילות:  מ-1996
 מקום לימודים:  תיכון מאונט דאגלס 
 סוגה:  פופ, R&B, פולק, טריפ הופ, עולם
 סוג קול:  מצו-סופרן 
 שפה מועדפת:  אנגלית, פורטוגזית, ספרדית 
 כלי נגינה:  גיטרה, יוקולילי, טרומבון, גיטרה בס, כלי מקלדת, פסנתר 
 חברת תקליטים:  DreamWorks Records, Mosley Music Group, Geffen Records
 בן או בת זוג:  דמסיו קסטלון (19 ביולי 2008–2016) Hodgy (2017–?)  טימבלנד ג'סטין טימברלייק 
 צאצאים:  Nevis Gahunia 
 פרסים והוקרה:  עיטור מסדר הנסיך אנריקה בדרגת מפקד (11 בפברואר 2014)  פרס הגראמי לביצוע סולו הפופ הנשי הטוב ביותר (2001)  שדרת הכוכבים של קנדה (2010)  Latin Grammy Award for Best Female Pop Vocal Album (2010) 
 nellyfurtado.com
 פרופיל ב-IMDb
 
נלי קים פורטדו (באנגלית: Nelly Kim Furtado;‏ נולדה ב-2 בדצמבר 1978) היא זמרת יוצרת ופזמונאית קנדית-פורטוגזית. תקליטיה נמכרו בלמעלה מ-45 מיליון עותקים, ביניהם 35 מיליון אלבומים ברחבי העולם, מה שהופך אותה לאחד האמנים הקנדיים המצליחים ביותר. המבקרים ציינו את הרבגוניות המוזיקלית שלה ואת ההתנסות בסוגות מוזיקליות שונות.
פורטדו זכתה להצלחה ראשונית עם אלבום הבכורה שלה בהשראת הטריפ הופ, Whoa, Nelly! (2000), שזכה להצלחה ביקורתית ומסחרית והנפיק את שני הסינגלים "I'm Like a Bird" ו-"Turn Off the Light", שדורגו בעשירייה הפותחת במצעד הבילבורד הוט 100. הראשון זיכה אותה בפרס גראמי בקטגוריית "ביצוע הפופ הווקאלי הטוב ביותר – אישה". באלבום השני, Folklore, חקרה הזמרת את שורשיה הפורטוגזים. הסינגלים מתוכו זכו להצלחה מתונה באירופה, אך ביצועיו המסחריים ביחס לקודמו היו דלים ונחשבו לנפילת הסופמור.
אלבומה השלישי של פורטדו, Loose (2006), זכה להצלחה בין-לאומית והפך לאלבום רב-המכר שלה, עם יותר מ-10 מיליון עותקים שנמכרו ברחבי העולם, מה שהפך אותו גם לאחד מהאלבומים הנמכרים ביותר של שנות ה-2000. האלבום, שנחשב להמצאה תדמיתית קיצונית ומחודשת, הנפיק ארבעה להיטים בין-לאומיים: "Promiscuous" (בהשתתפות טימבלנד), "Maneater", "Say It Right" ו-"All Good Things (Come to an End)". השתתפותה ב-"Give It to Me" משנת 2007 של טימבלנד באותה העת הפכה לתקדים והשיר עצמו זכה להצלחה בין-לאומית. הדואט עטור השבחים של פורטדו עם ג'יימס מוריסון, "Broken Strings", גם הגיע לראש המצעדים באירופה ב-2008.
היא הוציאה את האלבום הראשון שלה בשפה הספרדית, Mi Plan, ב-2009, שזיכה אותה בפרס הגראמי הלטיני בקטגוריית "אלבום הפופ הווקאלי הנשי הטוב ביותר". בשנת 2012, פורטדו הוציאה את אלבומה החמישי בהשראת הנוסטלגיה, The Spirit Indestructible – הסינגלים מתוכו זכו להצלחה במצעדים השונים ברחבי אירופה. פורטדו נפרדה מההנהלה שלה והפכה לעצמאית לאחר מכן, והוציאה את אלבומה האינדי-פופ השישי, The Ride, ב-2017 בהוצאת חברת התקליטים שלה נלסטאר אנטרטיינמנט – הוא לא זכה להצלחה.
היא זכתה בפרסים רבים במהלך הקריירה שלה, כולל פרס גראמי אחד מתוך שבע מועמדויות בסך הכול, פרס גראמי הלטיני אחד, עשרה פרסי ג'ונו, פרס המוזיקה הבריטית אחד, פרס המוזיקה של בילבורד אחד, פרס המוזיקה של MTV אירופה אחד, פרס המוזיקה העולמית אחד ושלושה פרסי הווידאו קליפים המוזיקליים. לפורטדו יש כוכב בשדרת התהילה של קנדה, והיא עוטרה באות מפקד מסדר הנסיך הנרי ב-28 בפברואר 2014 על ידי אניבל קבאקו סילבה, נשיא פורטוגל דאז.
ביוגרפיה

פורטדו נולדה בוויקטוריה, קולומביה הבריטית שבקנדה להורים מהגרים מפורטוגל שגידלו אותה כקתולית. בגיל 9 החלה לנגן על יוקולילי וטרומבון, וכמה שנים מאוחר יותר על גיטרה וכלי מקלדת. בגיל 12 החלה פורטדו לכתוב שירים ובמהלך שנות הנעורים שלה הופיעה פורטדו בתזמורת צועדת פורטוגזית.
לפני שעזבה, הופיעה פורטדו בתוכנית של חיפוש אחר כישרונות צעירים. בתוכנית, הכירה פורטדו את סולן להקת "The Philosopher Kings" הקנדית, גרלד איטון. הוא עזר לפורטדו בהפקת הקלטת דמו על-מנת להשיג חוזה הקלטות. הדמו הוביל את נלי לחתימת חוזה הקלטות עם חברת "DreamWorks". הסינגל הראשון של פורטדו היה "Party's Just Begun (Again)‎", ויצא רק בארצות הברית למועדוני הריקודים. בנוסף, נכנס השיר לפסקול הסרט "Brokedown Palace", מה שהיווה הישג עבור פורטדו.
ב-20 בספטמבר 2003 ילדה פורטדו בטורונטו את בתה נוויס. אבי בתה הוא ה-DJ גספר גאוניה. פורטדו וגאוניה היו במערכת יחסים במשך 4 שנים, עד לפרידתם ב-2005.
קריירה

החוויה המוזיקלית הראשונה של פורטדו הייתה כזמרת רקע של ראפרים ותקליטנים. במהלך ביקור קיצי בטורונטו, פורטדו הכירה את טליס ניוקירק, חבר בלהקת "Plains of Fascination". פורטדו תרמה את קולה עבור מספר שירים באלבום ובשנת 1996, כשסיימה את הלימודים, הצטרפה נלי אל הלהקה ועברה לטורונטו. אך הצליל הכללי של הלהקה היה יותר מדי היפ-הופ וראפ עבור פורטדו, שהאמינה שזה לא מייצג את היכולות הקוליות שלה ולא את האישיות שלה. פורטדו עזבה את הלהקה ותכננה לחזור לביתה.
פורטדו המשיכה את שיתוף הפעולה עם איטון ובריאן וסט, אשר הפיקו את אלבום הבכורה של פורטדו, "Whoa, Nelly!", שיצא לאור באוקטובר 2000.
האלבום הפך להצלחה עולמית. הוא הגיע למקום השני במצעד מכירות האלבומים הבריטי, למקום הרביעי במצעד המכירות האוסטרלי ולמקום 23 במצעד הבילבורד בארצות הברית. שלושת הסינגלים מתוך האלבום היו "I'm like a Bird", "Turn off the Light", ו- "‎...On the Radio (Remember the Days)‎". האלבום קיבל ארבע מועמדויות עבור פרסי גראמי, וזכה רק בקטגוריית "Best Female Pop Vocal Performance" עבור הסינגל "I'm like a Bird".
הביקורות שיבחו את האלבום בכך שפורטדו הצליחה לשלב סגנונות שונים בהצלחה. מגזין "Slant" כתב ש"האלבום הוא חוויה מרנינה לאוזן, נעים לשמוע משהו שונה חוץ מנסיכות הפופ ולהקות הראפ-מטאל שקמו לאחרונה". האלבום מכר עד סוף אוגוסט 2006 יותר מחמישה מיליון עותקים ברחבי העולם.
בנובמבר של אותה שנה יצא אלבומה השני של פורטדו, "Folklore". בין הסינגלים שיצאו מתוך האלבום: "Força", אשר פירושו "כוח להמשיך הלאה" בשפה הפורטוגזית, "Powerless (Say What You Want)‎" ו"Try". אף אחד מהסינגלים לא הצליח להיכנס למצעד הבילבורד בארצות הברית. האלבום נכשל במכירות, ומכר עד היום כשני מיליון עותקים. הסיבה העיקרית לכישלונו היא שינוי סגנון המוזיקה של פורטדו, סגנון פחות "פופי" מאשר אלבום הבכורה, אך סיבה נוספה היא שחברת התקליטים של פורטדו לא יכלה לקדם את האלבום בשל קשיים כלכליים, אשר גרמו להתאחדות עם חברת התקליטים "Universal Music Group". בשנת 2005 חברת התקליטים של פורטדו, "DreamWorks" שינתה את שמה ל"Geffen Records".
בין השנים 2002–2004 שיתפה פעולה מספר פעמים עם הזמר הקולומביאני המצליח חואנס.
קריירה > 2006–2008: Loose

אלבומה השלישי של פורטדו, "Loose", יצא לאור ביוני 2006. האלבום, שהופק בעיקרו על ידי טימבלנד, מכיל סאונד כללי של רית'ם אנד בלוז, היפ הופ ומוזיקה של שנות השמונים. פורטדו תיארה את האלבום כ"מודרני, פופי ומבהיל" אך הביקורות ביקרו אותה שעזבה את הסאונד הקודם שלה, ושינתה אותו על מנת להצליח מסחרית.
ארבעה סינגלים מובילים יצאו בארצות שונות באלבום: "No Hay Igual", המתחבר אל הקהל הלטיני של פורטדו, יצא רק באמריקה הלטינית; "Promiscuous", בעל צלילי ההיפ הופ המתחבר אל הקהל האמריקאי שוחרר בארצות הברית ו"Maneater", בעל הצליל האפל והפופי, יצא לאור באירופה. חלוקת הסינגלים הפכה את האלבום לאלבום המצליח ביותר בקריירה של פורטדו, והגיע למקום הראשון במצעד מכירות האלבום בארצות הברית. הסינגלים הבאים, "Promiscuous" ו"Say It Right", נכנסו למקום הראשון במצעד הקנדי והאמריקאי, "Maneater" למקום הראשון במצעד הבריטי ו-"All Good Things (Come to an End)" במצעד האירופי. ארבעת סינגלים אלו כיכבו במקומות הראשונים בכל העולם.
ב-2007 השתתפה פורטדו בשיר "Give It to Me" יחד עם טימבלנד וזמר הפופ ג'סטין טימברלייק. הסינגל הפך לסינגל השלישי המצליח להגיע לפסגת מצעד הבילבורד בארצות הברית ולמקום הראשון במצעד הבריטי. ב-16 בפברואר פורטדו יצאה לסיבוב ההופעות "Get Loose Tour". בסוף שנת 2007 קיבלה פורטדו את פרס "אלבום השנה" בטקס פרסי הווידאו של ערוץ MTV, זאת על אף שהאלבום יצא בשנת 2006.
פורטדו גילמה בפרק של סדרת המתח CSI: NY בעונה ה-3 בפרק ה-15 את הדמות "אווה ברנדט". פרק זה כלל בתוכו את שיריה "Maneater" ו-"All Good Things (Come to an End)" המופיעים באלבומה האחרון "Loose". עוד הופיעה פורטדו בפרק של אופרת הסבון היומית "One Life to Live" בארצות הברית, שם ביצעה חלק משיריה על במת מועדון.
קריירה > 2009–הווה: אלבומים חדשים

בדצמבר 2008 פורטדו החלה להקליט אלבום בספרדית, "Mi Plan". האלבום יצא ב-15 בספטמבר 2009 וזכה להערכה רבה בקרב העולם הלטיני. נלי זכתה בפרס גראמי הלטיני באותה שנה גם כן.
בתחילת 2010, בעקבות רעידת האדמה בהאיטי, התארחה בגרסת ההאיטי של השיר "Wavin' Flag" של קיינאן לצד אמנים נוספים מקנדה, ובניהם דרייק, אבריל לאבין, קנדיאל אופיטל וג'סטין ביבר. באותה שנה היא הוציאה לאור את אלבום האוסף שלה "The Best Of Nelly Furtado" שכלל את מיטב להיטיה ובנוסף גם שני שירים חדשים, "The Night Is Young" ו "Stars". בנוסף, החלה בסיבוב הופעות לשיווק "Mi Plan" שכלל ארצות רבות באמריקה הצפונית והדרומית, באירופה ואף בערב הסעודית.
בספטמבר 2012 היא שחררה את אלבומה החמישי, שכולו באנגלית, "The Spirit Indestructible". האלבום לא זכה להצלחה מסחררת עקב שיווק קטן יחסית לאלבומה השלישי, "Loose". ב-2013 יצאה לסיבוב הופעות לשיווק "The Spirit Indestructible" בקנדה ובאירופה.ב-2017 הוציאה את אלבומה השישי, "The Ride".
ב-1 בספטמבר 2023 השתתפה בסינגל "Keep Going Up" של טימבלנד עם ג'סטין טימברלייק.
ב-22 במאי 2024, יצא לאור השיר "Love Bites", ביחד עם טובה לו ואס ג'י לואיס.
דיסקוגרפיה > אלבומי אולפן

2000: Whoa, Nelly!
2003: Folklore
2006: Loose
2009: Mi Plan
2012: The Spirit Indestructible
2017: The Ride
2024: 7
הערות שוליים

↑  NELLY FURTADO AND DOM DOLLA RELEASE EAT YOUR MAN – Sony Music Canada, www.sonymusic.ca
↑  Natalie Nichols, Nelly Furtado Takes the Reins, Debuts With Talent, Versatility, Los Angeles Times, ‏2000-08-23 (באנגלית אמריקאית)
↑  The Best Songs You Missed Last Week: Ásgeir, Nelly Furtado, More, Observer, ‏2017-01-30 (באנגלית אמריקאית)
↑  Nelly Furtado: The Ride – breathlessly beat-driven tunes, The Irish Times (באנגלית)
↑  Paul Lester, BBC - Music - Review of Nelly Furtado - Mi Plan, www.bbc.co.uk (באנגלית בריטית)
↑  » Kuwait Times Website, web.archive.org, ‏2012-03-09
↑  Nielsen Business Media Inc, Billboard, Nielsen Business Media, Inc., 2009-08-01. (באנגלית)
↑  BBC - Chart Blog: James Morrison ft. Nelly Furtado - 'Broken Strings', www.bbc.co.uk (באנגלית)
↑  abola.pt, web.archive.org, ‏2015-05-11
↑  Cavaco condecora personalidade portuguesas e luso-canadiana, entre as quais a cantora Nelly Furtado - Pag 1 de 2 | iOnline, web.archive.org, ‏2014-09-13
↑  Cavaco Silva condecora Nelly Furtado com a comenda da Ordem do Infant…, archive.ph, ‏2014-03-02
↑  Gil Kaufman, Timbaland Reveals Title For New Collab With Justin Timberlake, Nelly Furtado, Billboard, ‏28 באוגוסט 2023 (באנגלית אמריקאית)
סדמיצ'י קג'יאוקה

| --- | --- |

אדמירל סדמיצ'י קג'יאוקה
 לידה:  18 במאי 1891 אהימה, האימפריה היפנית יפן
 נהרג:  12 בספטמבר 1944 (בגיל 53) האינאן, האימפריה היפנית
 מדינה:  האימפריה היפנית 
 השכלה:  הקולג' ללוחמה ימית 
 השתייכות:  הצי הקיסרי היפני הצי הקיסרי היפני
 תקופת הפעילות:  1911–1944 (כ־33 שנים)
 דרגה:  תת-אדמירל
 תפקידים בשירות
 מפקד ספינת הקרב Nagara מפקד ספינת הקרב Kasuga מפקד ספינת הקרב Kiso
 פעולות ומבצעים
 מלחמת העולם השנייה
 
זהו שם יפני; שם המשפחה הוא .
סדמיצ'י קג'יאוקה (ביפנית: 飯田 祥二郎;‏ 18 במאי 1891 - 12 בספטמבר 1944) היה תת-אדמירל בצי היפני הקיסרי, שהתפרסם בשל פיקודו במהלך קרב האי וייק.